મેરાન્યૂઝ નેટવર્ક.રાજકોટ : રાજકોટનાં સરદાર પટેલ કલ્ચરલ ફાઉન્ડેશનનાં પ્રમુખ ઉપ-પ્રમુખની એક કથિત ઓડિયો કલીપ વાયરલ થઇ છે. જેમાં ખોડલધામ તેમજ પાટીદાર સમાજ વિશે કરવામાં આવેલા વાંધાજનક ઉચ્ચારણો ને લઈને લેઉવા પાટીદાર સમાજની અગ્રણી સંસ્થા ખોડલધામ વધુ એકવખત ચર્ચામાં આવી છે. સમાજના અગ્રણીઓ દ્વારા જ સમાજ તેમજ ખોડલધામ વિશે કરવામાં આવેલી ટિપ્પણીને લઈને પાટીદાર સમાજમાં ખળભળાટ મચી ગયો છે.